Document ID: 32010D0188

DECIZIA COMISIEI
din 29 martie 2010
de modificare a anexei III la Decizia 2003/467/CE în ceea ce privește declarația conform căreia anumite regiuni administrative din Polonia și Portugalia sunt în mod oficial indemne de leucoza enzootică bovină
[notificată cu numărul C(2010) 1912]
(Text cu relevanță pentru SEE)
(2010/188/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special anexa D capitolul I punctul E,
întrucât:
(1)
Directiva 64/432/CEE prevede că un stat membru sau o parte a unui stat membru poate fi declarată oficial indemnă de leucoza enzootică bovină în ceea ce privește cirezile de bovine, sub rezerva respectării anumitor condiții prevăzute în directiva menționată anterior.
(2)
Lista regiunilor din statele membre declarate ca fiind indemne de leucoza enzootică bovină este prezentată în anexa III la Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (2).
(3)
Polonia a prezentat Comisiei documente care atestă respectarea condițiilor corespunzătoare prevăzute în Directiva 64/432/CEE în ceea ce privește 25 de regiuni administrative (powiaty) din cadrul unităților administrative superioare (voievodate) Kujawsko-Pomorskie, Podlaskie și Mazowieckie, pentru ca regiunile respective să poată fi considerate regiuni ale Poloniei oficial indemne de leucoză enzootică bovină.
(4)
După evaluarea documentelor prezentate de Polonia, regiunile (powiatny) în cauză ar trebui declarate regiuni ale Poloniei oficial indemne de leucoză enzootică bovină.
(5)
Portugalia a prezentat Comisiei documente care atestă respectarea condițiilor corespunzătoare prevăzute în Directiva 64/432/CEE în ceea ce privește Regiunea Autonomă Azore, pentru ca această regiune să poată fi considerată regiune a Portugaliei oficial indemnă de leucoză enzootică bovină.
(6)
După evaluarea documentelor prezentate de Portugalia, Regiunea Autonomă Azore ar trebui declarată regiune a Portugaliei oficial indemnă de leucoză enzootică bovină.
(7)
Prin urmare, anexa III la Decizia 2003/467/CE ar trebui modificată în consecință.
(8)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa III la Decizia 2003/467/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 29 martie 2010.

Labels: 0
18
6